Nos officialis Eduensis notum facimus universis presentibus et futuris quod Durandus, decanus de Sampigne, in nostra presentia constitutus, laude et assensu Elisabez, uxoris dicti Durandi, et Gadini, fratris ipsius Durandi, precise vendidit et quitavit imperpetuum venerabili viro Guidoni, archidiacono Eduensi, quamdam vineam suam, sitam in territorio de Sampigne qui appellatur vinea de la Garchiere, que sita est desuper vineam Henrici de Rebello, pro viginti et sex libris Divionensium dicto Durando ab archidiacono predicto solutis in pecunia numerata, prout idem Durandus coram nobis confessus est; quam vineam dictus Durandus, fide sua prestita corporali, tenetur dicto archidiacono et ejus mandato contra omnes calumpniatores pacifice et efficaciter garantire, et promisit idem Durandus per dictam fidem, etc. Datum Edue, die veneris post festum beate Marie Magdalene, anno Domini Mº CCº quadragesimo septimo, mense julio.